sagorsarker/bangla-wikipedia huggingface dataset:
ইয়েমিন

ইয়েমিন (টিভি ধারাবাহিক)( তুর্কি : প্রতিশ্রুতি ) একটি তুর্কি ধারাবাহিক টেলিভিশন নাটক । এটি কানাল সেভেন চ্যানেলে প্রচারিত হত।এর কেন্দ্রীয় ভূমিকায় অজগি ইয়াগিজ এবং গকবার্ক ডেমিরসি অভিনয় করেছেন।আয়হান অজিন ছিলেন ইয়ামিন (প্রতিশ্রুতি) সিরিজের পরিচালক।
হিকমেট তার ভাতিজি রেহানকে তার লম্পট পুত্র আমিরের সাথে বিয়ে দিতে ইস্তানবুল নিয়ে এসেছিল। রেহান কোনও অপরিচিত ব্যক্তিকে বিয়ে করতে চায়নি। কিন্তু তার কাকু তার রোগ সম্পর্কে জানিয়ে তাকে এজন্য অনুরোধ করেছিলেন। তিনি অনিচ্ছুক হওয়া সত্ত্বেও তার কাকুর খাতিরে সম্মতি জানায়। আমির ও বিয়ে করতে চায়নি। কারণ সে তার স্বাধীনতাকে খুব বেশি ভালোবাসত। কিন্তু বাবার দ্বারা বাধ্য হয়ে রাজি হন। কিন্তু সে রেহানের সাথে খারাপ ব্যবহার করার শপথ করেছিল ।যাতে সে নিজেই তাকে তালাক দেয়। রেহানের সাথে আমির ও তার মা কভিডান খারাপ আচরণ করেছিল। কিন্তু তার কাকু এবং তার ভগ্নিপতি সুনার কাছে সে ভালোবাসা পেয়েছিল। সময়ের সাথে সাথে সব বদলে যায় । রেহান ও আমির একে অপরের প্রেমে পড়ে যায়। তবে মৌসুম শেষে রেহান চিন্তা করে সে আমির ছেড়ে চলে যাবে কি না।
পরের মরসুমের শুরুতে রেহান আমিরকে না ছাড়ার সিদ্ধান্ত নেয়।তারা দু'জনেই একে অপরের উপর রাগ করে ছিল ।আমিরের প্রাক্তন প্রেমিকা কেম্রি আমির ও রেহানের ঘরে আগুন লাগায়।যেখানে তারা বসেছিল। পরের দিন সকালে রেহান আমিরের কাছে তাকে ভালবাসার কথা স্বীকার করে। কেম্রি মনে করে যে সে রেহানের চেয়ে সুন্দরী। একদিন সে রেহানের মুখোমুখি হয়। তাকে বলে যে সে রেহানের চেয়ে লম্বা, সুন্দর ও বুদ্ধিমান। লম্বা সেমরের সামনে রেহানকে একটি মিডজেটের মতো দেখায়। তারা হাতাহাতিতে জরিয়ে পড়ে। যেখানে কেম্রি রেহানকে সহজেই পরাস্ত করে এবং তারপরে তাকে চুম্বন করে।এতে রেহান অপমানিত বোধ করে এবং তার হারানো সম্মান ফিরে পেতে প্রতিশোধ নিতে চায়। তবে কেম্রি তাকে সর্বদা সর্বত্র পরাজিত করে। কেম্রি আমিরের বিরুদ্ধে একটি ভুয়া ভিডিও তৈরি করে রেহানকে হুমকি দিয়েছিল।বলেছিল যদি সে আমিরের ভাল চায় তবে যেন সে তাকে তালাক দেয়। রেহান আমিরের ভালোর জন্য বিবাহ বিচ্ছেদের সিদ্ধান্ত নিয়েছিল। তবে আমির তখনও তার ভালবাসার জন্য লড়াই করে যাচ্ছিল। কেম্রির মা সুহেলা আমির ও রেহানের বিরুদ্ধে কেম্রি এবং ক্যাভিডনের দুষ্ট পরিকল্পনার কথা জানতে পারে ।তিনি আমিরকে সব কিছু জানানোর সিদ্ধান্ত নেন। কিন্তু একটি গাড়ি তাকে ধাক্কা মেরে হত্যা করে। কয়েক দিন পরে আমির অবশেষে নকল ভিডিওটি দেখেন এবং কেম্রিকে গ্রেপ্তার করান। সে সব হারিয়েছে এই ভেবে কেম্রি নিজেকে গাড়ির নিচে ফেলে আত্মহত্যা করার চেষ্টা করে। কিন্তু সে বেঁচে যায়।সে হাসপাতাল থেকে পালিয়ে যায় এবং সুনাকে অপহরণ করে আবার আমির ও রেহানকে পুড়িয়ে মারার চেষ্টা করে। এবার সুনা তার হাঁটাচলা করার শক্তি ফিরে পায় ও তাদের বাঁচায়। কেম্রি মানসিক হাসপাতালে এসে ক্যাভিডানের তার সাথে জড়িত থাকার কথা পুলিশের কাছে প্রকাশ করে। কেউ তার কথা বিশ্বাস করে না ।কারণ সে পাগল হয়ে গেছে । নিজেকে বাঁচানোর জন্য ক্যাভিডন একজন লোককে ভাড়া করে।যে কেম্রিকে বৈদ্যুতিক শক দেয় ।যাতে তার স্মৃতি থেকে সমস্ত কিছু মুছে যায়।
এবিএম নুরুল ইসলাম

এবিএম নুরুল ইসলাম (৬ জুলাই ১৯৩৭-১০ ফেব্রুয়ারি ২০২০) বাংলাদেশী রাজনীতিবিদ, সুপ্রিম কোর্টের আইনজীবী, আওয়ামী লীগের পূর্ব পাকিস্তানের প্রাক্তন এমএনএ। তিনি জাতীয় পার্টির নেতা ছিলেন।
এবিএম নুরুল ইসলাম ৬ জুলাই ১৯৩৭ সালে রাজবাড়ী জেলার কালুখালী উপজেলায় মৃগী ইউনিয়নের হোগলাডাঙ্গী গ্রামে জন্মগ্রহণ করেন। তিনি ১৯৫০ সালে ফরিদপুর মহেজ উদ্দিন হাই মাদ্রাসা থেকে এসএসসি এবং ১৯৫২ সালে ফরিদপুর রাজেন্দ্র কলেজ থেকে আইএ পাশ করে ঢাকা বিশ্ববিদ্যালয় থেকে ১৯৫৬ সালে বিএ ডিগ্রী এবং ১৯৫৮ সালে এমএ ও এলএলবি ডিগ্রি অর্জন করেন।
এবিএম নুরুল ইসলাম আওয়ামী লীগের পার্লামেন্টারি পার্টির সাধারণ সম্পাদক, ঢাকা বিশ্ববিদ্যালয়ের ফজলুল হকের ভিপি, ডাকসুর ভারপ্রাপ্ত সহসভাপতি, বৃহত্তর ফরিদপুর আইনজীবী কল্যাণ সমিতির সভাপতিসহ বিভিন্ন পদে দায়িত্ব পালন করেছিলেন।
১৯৫৮ সালে ডিসেম্বরে তিনি হাই কোর্টে যোগদান করেন এবং ১৯৬১ সালে তিনি বার কাউন্সিল অব পাকিস্তানের আইনজীবী হিসেবে নিয়োগ লাভ করেন।
পাকিস্তানের পার্লামেন্টে তিনি আওয়ামী লীগের সংসদীয় দলের সেক্রেটারি হিসেবে দায়িত্ব পালন করেন এবং রাজবাড়ী ও মানিকগঞ্জ আসন থেকে ১৯৬৫ ও ১৯৭০ সালে তিনি আওয়ামী লীগ থেকে পাকিস্তান গণপরিষদের সদস্য মনোনীত হন।
এবিএম নুরুল ইসলাম ১০ ফেব্রুয়ারি ২০২০ সালে ঢাকার কলাবাগানের পপুলার মেডিকেল কলেজ এন্ড হস‌পিটালে চি‌কিৎসাধীন অবস্থায় মৃত্যুবরণ করেন। মৃত্যুকালে তি‌নি ৩ পুত্র ও ২ কন্যা রে‌খে গেছেন।
এবিএম নুরুল ইসলাম ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানের পক্ষ অবলম্বন করেছিলেন।
ঈশ্বরদী-সিরাজগঞ্জ লাইন

ঈশ্বরদী-সিরাজগঞ্জ লাইন ব্রিটিশ আমলে সারা সিরাজগঞ্জ রেলওয়ে কম্পানি দ্বারা ১৯১৫-১৯১৬ সালে তৈরী করা একটি রেললাইন। যা বর্তমানে বাংলাদেশ রেলওয়ে কর্তৃক রক্ষণাবেক্ষণ ও পরিচালিত হয়।
সারাঘাট-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।
ঈশ্বরদী-সিরাজগঞ্জ লাইনের রেলওয়ে স্টেশন গুলোর তালিকা নিম্নে উল্লেখ করা হলো :
বন্ধ হয়ে যাওয়া স্টেশন গুলো হচ্ছে:
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। এই লাইনের কাজ শেষ হয় ২০০৩ সালে। তবে প্রাথমিক ভাবে তৎকালীন ইব্রাহিমাবাদ বর্তমানে (বঙ্গবন্ধু সেতু পূর্ব রেলওয়ে স্টেশন) এবং তৎকালীন সয়দাবাদ বর্তমানে (বঙ্গবন্ধু সেতু পশ্চিম রেলওয়ে স্টেশন) এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে
সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার ও সেতু পশ্চিম থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রড গেজ সেকশন ডুয়েলগেজে রুপান্তরিত করা হয়।
পূর্বাঞ্চলের সাথে পশ্চিমাঞ্চলের সংযোগকারী প্রথম ট্রেন হচ্ছে সিল্কসিটি এক্সপ্রেস যা ১৪ই আগস্ট, ২০০৩ সালে রাজশাহী রেলওয়ে স্টেশন থেকে ছেড়ে এসে নতুন এই লাইনে জয়দেবপুর রেলওয়ে স্টেশন পর্যন্ত চলাচল করে।
বাংলাদেশে ফেরিগুলি প্রায়শই রেলপথের একটি শক্তিশালী অঙ্গ ছিলো। যমুনা জুড়ে দুটি প্রধান ফেরি ঘাট ছিল, একটি বাহাদুরাবাদ ঘাট এবং তিস্তামুখ ঘাটের মধ্যে এবং অন্যটি জগন্নাথগঞ্জ ঘাট এবং সিরাজগঞ্জ ঘাটের মধ্যে।
ফেরি ব্যবস্থাটি তার ক্ষমতার সর্বোচ্চে সেবা দেওয়ার চেস্টা করেছে। যদিও প্রান্তিক চাহিদার সাথে সংযোজনগুলি চাহিদা মেটানোর জন্য যথেষ্ট ছিলো না।।
৪.৮ কিলোমিটার দীর্ঘ বঙ্গবন্ধু সেতুটি দেশের যোগাযোগ ব্যবস্থার পরিধি পুরোপুরি বদলে দিয়েছে। বাহাদুরাবাদ ঘাট-বালশী ঘাট এবং জগন্নাথগঞ্জ ঘাট-সিরাজগঞ্জ ঘাট উভয় জায়গায় রেলফেরি ব্যবস্থা কার্যত বন্ধ হয়ে গিয়ে ছিল। বাহাদুরবাদ ঘাট-বালাসিঘাট পথে কেবল সীমিত মাল পরিবহন অব্যাহত ছিল। কিন্তু নদীতে চর গঠনের কারণে ২০১০ সাল থেকে সেটাও বন্ধ হয়ে গেছে।
সীমা আইজদী

তিনি পাকিস্তান তেহরিক-ই-ইনসাফের প্রতিনিধিত্বকারী মহিলাদের জন্য সংরক্ষিত আসনে পাঞ্জাব প্রদেশ থেকে পাকিস্তানের সিনেটে নির্বাচিত হয়েছিলেন। তার এবং পাকিস্তান মুসলিম লীগ (এন) এর সায়রা আফজাল তারারের ১৫ নভেম্বর ২০১৮ সালে এই নির্বাচন অনুষ্ঠিত হয়েছিল।
৯২তম একাডেমি পুরস্কার

৯২তম একাডেমি পুরস্কার, ২০১৯-এর সেরা চলচ্চিত্র সমূহকে সম্মাননা প্রদান করতে একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক উপস্থাপিত একটি অনুষ্ঠান, যা লস অ্যাঞ্জেলেসে হলিউডের ডলবি থিয়েটারে অনুষ্ঠিত হয়েছে। এক দশকেরও বেশি সময় পর ফেব্রুয়ারির শেষের দিকে একাডেমি পুরস্কার অনুষ্ঠানের আয়োজন করার পরিবর্তে এই অনুষ্ঠানটি ৯ই ফেব্রুয়ারি ২০২০ তারিখে অনুষ্ঠিত হয়েছে। অনুষ্ঠানের সময় একাডেমি অব মোশন পিকচার আর্টস অ্যান্ড সায়েন্সেস সর্বমোট ২৪টি বিষয়শ্রেণীতে একাডেমি পুরস্কার (সাধারণভাবে অস্কার হিসাবে উল্লেখ করা হয়েছে) প্রদান করা হয়েছে। এই অনুষ্ঠানটি লিনেট হাওয়েল টেইলর এবং স্টেফানি অ্যালেনের প্রযোজনায় এবং গ্লেন উইসের পরিচালনায় সম্পন্ন হয়েছে। ২০১৯ সালে অনুষ্ঠিত ৯১তম অনুষ্ঠানের মতো এই অনুষ্ঠানেও কোন উপস্থাপক ছিল না।
এই অনুষ্ঠানের সাথে সম্পর্কিত অনুষ্ঠানে, একাডেমি হলিউড অ্যান্ড হাইল্যান্ড সেন্টারের গ্র্যান্ড বলরুমে ২৭শে অক্টোবর ২০১৮ তারিখে তার একাদশ বার্ষিক গভর্নর পুরস্কার অনুষ্ঠানের আয়োজন করেছে।
দক্ষিণ কোরিয়ার চলচ্চিত্র, "প্যারাসাইট" চারটি পুরস্কার জয়লাভ করে এই অনুষ্ঠানের সর্বোচ্চ পুরস্কারজয়ী চলচ্চিত্রে পরিণত হয়েছে; চলচ্চিত্রটি শ্রেষ্ঠ চলচ্চিত্র বিভাগে পুরস্কার জয়ের পাশাপাশি প্রথম অ-ইংরেজ চলচ্চিত্র হিসেবে এমন কীর্তি অর্জন করেছে।
৯২তম একাডেমি পুরস্কারের জন্য মনোনীতদের তালিকা ২০২০ সালের ১৩ই জানুয়ারি তারিখে বেভারলি হিলসের একাডেমির স্যামুয়েল গোল্ডউইন থিয়েটারে অভিনেতা জন চো এবং ইসা রের দ্বারা ঘোষণা করা হয়েছিল।
বিজয়ীদের নাম তালিকায় আগে রাখা হয়েছে এবং গাঢ় দ্বারা চিহ্নিত করা হয়েছে:
মনীন্দ্রভূষণ গুপ্ত

মনীন্দ্রভূষণ গুপ্ত ( জন্ম: ১৮৯৮ - মৃত্যু ১০ ফেব্রুয়ারি, ১৯৬৮) প্রখ্যাত বাঙালি চিত্রশিল্পী ।
মনীন্দ্রভূষণের জন্ম অধুনা বাংলাদেশের ঢাকার আউটশাহি গ্রামে । পিতা ছিলেন রাজেন্দ্রভূষণ গুপ্ত ।
মনীন্দ্রভূষণের প্রারম্ভিক পড়াশোনা বাড়ীতেই গৃহশিক্ষকের কাছে। ছোট বেলায় নিজের হাতে পূজার প্রতিমা গড়তেন। স্লেট পেনসিলে স্কেচ আঁকায় আগ্রহ ছিল। ১১ বৎসর বয়সে ১৯০৯ খ্রিস্টাব্দে শান্তিনিকেতনে ব্রহ্মচর্যের বিদ্যালয়ের পড়তে আসেন। তার প্রথম পাঠ অসিতকুমার হালদারের নিকট।  কলাভবনে চিত্রকলাবিদ্যা শেখেন। মাঝে ঢাকায় জগন্নাথ কলেজে বি.এ পড়াশোনা শুরু করলেও গান্ধীজীর অসহযোগ আন্দোলনে যোগ দিয়ে পড়াশোনা ত্যাগ করেন। শিল্পাচার্য নন্দলাল বসুর প্রথম  ছাত্রদলের অন্যতম ছিলেন মনীন্দ্রভূষণ। রমেন্দ্রনাথ চক্রবর্তী, বিনোদ বিহারী মুখোপাধ্যায় রামকিঙ্কর বেইজ   প্রমুখেরা মনীন্দ্রভূষণের সমসাময়িক ছিলেন ।
১৯১৬ খ্রিস্টাব্দে Indian Society of Oriental Art এ তার প্রথম প্রদর্শনী অনুষ্ঠান হয়। অন্ধ্র জাতীয় কলাশালায় পর সিংহলে ( বর্তমানে শ্রীলঙ্কা) আনন্দ কলেজে কলা বিভাগের প্রধান হিসাবে দু-বছর ছিলেন এবং গবেষণা করেন। এই সময় সিগিরিয়া গুহার শিল্পনিদর্শন দেখে বহু ছবি আঁকেন । ১৯৩১ খ্রিস্টাব্দ  হতে ১৯৫৩ খ্রিস্টাব্দ কলকাতার সরকারী আর্ট কলেজে শিক্ষকতা করেন। এই সময় বাংলাদেশের প্রখ্যাত চিত্রশিল্পী জয়নুল আবেদিন তার ছাত্র ছিলেন। মনীন্দ্রভূষণের নৈসর্গিক চিত্রে বিশেষ আকর্ষণ ও এক নিজস্ব ধারা ছিল। তার অঙ্কিত ছবির মধ্যে ' মালবিকা ',' দেবযানী ' বিজয় সিংহের সিংহল যাত্রা ' উল্লেখযোগ্য । তার ছবিগুলিকে মোটামুটি চারভাগে ভাগ করা যায় । যেমন - পুরাণ ও মহাকাব্যে বর্ণিত ছবি, নিসর্গ দৃশ্যাবলি, বিভিন্ন শ্রেণীর নর-নারী তথা প্রতিকৃতি-জাতীয় রচনা এবং ড্রয়িং ও স্কেচ।  বাংলার তথা বাংলাদেশের গ্রামের বিভিন্ন রূপ তার ছবিতে বিশেষ স্থান পেত। শিল্প, শিল্পী ও শিল্পতত্ত্ব বিষয়ক বহু প্রবন্ধ বাংলা ও ইংরাজীতে লিখেছেন । এমন কি কাগজ প্রস্তুত ও গালাশিল্প  সম্বন্ধে মনীন্দ্রভূষণের প্রবন্ধাবলী প্রামাণিক হিসাবে গণ্য হয়।
ইংরাজী ১৯৬৮ খ্রিস্টাব্দে র ১০ ই ফেব্রুয়ারি মনীন্দ্রভূষণ গুপ্ত প্রয়াত হন ।
সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাংলা চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ৫৩৫ দ্রষ্টব্য ।
জুডি (চলচ্চিত্র)

জুডি হল মার্কিন গায়িকা ও অভিনেত্রী জুডি গারল্যান্ডকে নিয়ে রুপার্ট গুল্ড পরিচালিত ২০১৯ সালের জীবনীমূলক নাটকীয় চলচ্চিত্র। এটি পিটার কোইলারের অলিভিয়ে ও টনি পুরস্কার মনোনীত ওয়েস্ট এন্ড ও ব্রডওয়েতে মঞ্চস্থ "এন্ড অব দ্য রেইনবো" নাটকের চলচ্চিত্রায়ন। এতে নাম ভূমিকায় অভিনয় করেন রানে জেলওয়েগার, এবং পার্শ্ব চরিত্রে অভিনয় করেন জেসি বাকলি, ফিন উইটরক, রুফাস সিওয়েল, ও মাইকেল গ্যামবন।
"জুডি" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালে ৩০শে আগস্ট টেলুরাইড চলচ্চিত্র উৎসবে এবং পরে ২০১৯ সালের ২৭শে সেপ্টেম্বর মার্কিন যুক্তরাষ্ট্রে এবং ২রা অক্টোবরযুক্তরাজ্যের প্রেক্ষাগৃহে মুক্তি পায়। চলচ্চিত্রটি বিশ্বব্যাপী $৩৯.৮ মিলিয়ন আয় করে। পাশাপাশি চলচ্চিত্রটি সমালোচকদের নিকট থেকেও ইতিবাচক পর্যালোচনা অর্জন করে, বিশেষ করে জেলওয়াগারের অভিনয়, যা তার কর্মজীবনের অন্যতম সুন্দর কাজ বলে গণ্য করা হয়। তার অভিনয়ের জন্য তিনি সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার, এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেন।
"জুডি" চলচ্চিত্রটির প্রদর্শনী হয় ২০১৯ সালের ৩০শে আগস্ট টেলুরাইড চলচ্চিত্র উৎসবে। এছাড়া এটি ২০১৯ সালের ১০ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি ২০১৯ সালের ২৭শে সেপ্টেম্বর রোডসাইড অ্যাট্রাকশন্স ও এলডি এন্টারটেইনমেন্ট কর্তৃক মার্কিন যুক্তরাষ্ট্রে এবং ২রা অক্টোবর টুয়েন্টিয়েথ সেঞ্চুরি ফক্স ও পাথস ব্রিটিশ ডিস্ট্রিবিউটর্স কর্তৃক যুক্তরাজ্যের প্রেক্ষাগৃহে মুক্তি পায়।
"জুডি" চলচ্চিত্রটি মার্কিন যুক্তরাষ্ট্র ও কানাডায় $২৪.২ মিলিয়ন এবং অন্যান্য অঞ্চলে $১৫.৬ মিলিয়ন আয় করে, ফলে বিশ্বব্যাপী এর মোট আয় দাঁড়ায় $৩৯.৬ মিলিয়ন।
রতন সিদ্দিকী

ড. রতন সিদ্দিকী একজন বাংলাদেশী শিক্ষক, গবেষক, নাট্যকার এবং নাটকে বাংলা একাডেমি সাহিত্য পুরস্কার প্রাপ্ত লেখক।
রতন সিদ্দিকী জাতীয় শিক্ষাক্রম ও পাঠ্যপুস্তক বোর্ডের দায়িত্বপ্রাপ্ত চেয়ারম্যান ছিলেন।বর্তমানে তিনি রাজধানীর সরকারি তিতুমীর কলেজে বাংলা বিভাগের অধ্যাপক হিসেবে কর্মরত৷ তিনি রাজশাহী বিশ্ববিদ্যালয়ের সাবেক ছাত্র। তিনি বাংলা বিভাগের ছাত্র ছিলেন। তিনি মতিহারে ১৯৮২ থেকে ১৯৮৯ সাল পর্যন্ত অবস্থান করেন। তিনি শের-ই-বাংলা হলের ছাত্র ছিলেন। তিনি রাবি থেকে এমফিল ও পিএইচডি করেন। তিনি উদীচী কেন্দ্রীয় সংসদের সহ-সভাপতি ও বাংলাদেশ প্রগতি লেখক সংঘের সাধারণ সম্পাদক ছিলেন।
নাসিম শাহ

নাসিম আব্বাস শাহ (; জন্ম: ১৫ ফেব্রুয়ারি, ২০০৩) খাইবার পাখতুনখোয়ার লোয়ার দির এলাকায় জন্মগ্রহণকারী উদীয়মান পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ২০১৯ সাল থেকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে জারাই তারাকিয়াতি ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, নিচেরসারিতে ডানহাতে ব্যাটিং করে থাকেন তিনি।
২০১৮ সাল থেকে নাসিম শাহ তার প্রথম-শ্রেণীর খেলোয়াড়ী জীবন চলমান রেখেছেন। ১ সেপ্টেম্বর, ২০১৮ তারিখে জারাই তারাকিয়াতি ব্যাংক লিমিটেডের সদস্যরূপে ২০১৮-১৯ মৌসুমের কায়েদ-ই-আজম ট্রফি প্রতিযোগিতায় প্রথম-শ্রেণীর ক্রিকেটে অভিষেক ঘটে তার। একই দলের সদস্যরূপে ১৬ অক্টোবর, ২০১৮ তারিখে ২০১৮-১৯ মৌসুমের কায়েদ-ই-আজম ওয়ান ডে কাপে প্রতিযোগিতায় লিস্ট-এ ক্রিকেটে অভিষেক ঘটে।
সেপ্টেম্বর, ২০১৯ সালে ২০১৯-২০ মৌসুমের কায়েদ-ই-আজম ট্রফি প্রতিযোগিতায় অংশগ্রহণকল্পে মধ্য পাঞ্জাব দলের সদস্যরূপে মনোনীত হন। ২০১৯-২০ মৌসুমের ন্যাশনাল টি২০ কাপ প্রতিযোগিতাকে ঘিরে অক্টোবর, ২০১৯ সালে পাকিস্তান ক্রিকেট বোর্ড (পিসিবি) কর্তৃপক্ষ ছয়জন খেলোয়াড়ের অন্যতম হিসেবে তাকে পর্যবেক্ষণে রাখে। ১৩ অক্টোবর, ২০১৯ তারিখে ২০১৯-২০ মৌসুমের ন্যাশনাল টি২০ কাপ প্রতিযোগিতায় মধ্য পাঞ্জাবের সদস্যরূপে টুয়েন্টি২০ অভিষেক পর্ব সম্পন্ন হয় তার।
সমগ্র খেলোয়াড়ী জীবনে ইতোমধ্যে চারটি টেস্টে অংশগ্রহণ করেছেন নাসিম শাহ। ২১ নভেম্বর, ২০১৯ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার।
অক্টোবর, ২০১৯ সালে ১৬ বছর বয়সে পাকিস্তান দলের সদস্যরূপে অস্ট্রেলিয়ার বিপক্ষে টেস্ট সিরিজ খেলার জন্যে মনোনীত হন। ২০১৯-২০ মৌসুমে পাকিস্তান দলের সদস্যরূপে অস্ট্রেলিয়া গমন করেন। নভেম্বর, ২০১৯ সালে পাকিস্তানি একাদশের সদস্যরূপে অস্ট্রেলিয়া এ দলের বিপক্ষে তিনদিনের প্রস্তুতিমূলক খেলায় অংশ নেন।
২১ নভেম্বর, ২০১৯ তারিখে ব্রিসবেনে অস্ট্রেলিয়ার বিপক্ষে পাকিস্তানের সদস্যরূপে আন্তর্জাতিক ক্রিকেটে অভিষেক ঘটে তার। এরফলে টেস্ট ক্রিকেটে নবম সর্বকনিষ্ঠ খেলোয়াড়ের মর্যাদা লাভ করেন। পরের মাসে শ্রীলঙ্কা দল পাকিস্তান গমন করে। সফরকারী শ্রীলঙ্কা দলের বিপক্ষে দুই-টেস্টের সিরিজ খেলার জন্যে মনোনীত করা হয়। সিরিজের দ্বিতীয় খেলায় নিজস্ব প্রথম পাঁচ-উইকেটের সন্ধান পান। এ সময়ে তার বয়স ছিল ১৬ বছর ৩৫৭ দিন। এরফলে সর্বকনিষ্ঠ ফাস্ট বোলার ও দ্বিতীয় সর্বকনিষ্ঠ বোলার হিসেবে টেস্টে পাঁচ-উইকেট লাভ করেন।
শুরুতে তাকে ২০২০ সালের আইসিসি অনূর্ধ্ব-১৯ ক্রিকেট বিশ্বকাপে পাকিস্তান দলের সদস্যরূপে অন্তর্ভূক্তি করা হয়। কিন্তু, টেস্ট ক্রিকেটে দূর্দান্ত সূচনা করায় তার নাম প্রত্যাহার করে নেয়া হয়। জানুয়ারি, ২০২০ সালে পাকিস্তান ক্রিকেট বোর্ড (পিসিবি) লিখিত বিবৃতিতে তাকে অনূর্ধ্ব-১৯ দল থেকে নাম প্রত্যাহারের কথা জানায়।
জানুয়ারি, ২০২০ সালে মাহমুদুল্লাহ রিয়াদের নেতৃত্বে বাংলাদেশ দল পাকিস্তান গমন করে। ৯ ফেব্রুয়ারি, ২০২০ তারিখে সফরকারী বাংলাদেশের বিপক্ষে সিরিজের প্রথম টেস্টে দূর্দান্ত ক্রীড়াশৈলী প্রদর্শনে সচেষ্ট হন। ১৬ বছর ৩৫৯ দিন বয়সে সর্বকনিষ্ঠ বোলার হিসেবে টেস্ট ক্রিকেটের ইতিহাসের ৪৫তম হ্যাট্রিক করেন। রাওয়ালপিন্ডি ক্রিকেট স্টেডিয়ামে অনুষ্ঠিত ঐ টেস্টে নাজমুল হোসেন শান্ত ও তাইজুল ইসলামকে এলবিডব্লিউ এবং মাহমুদুল্লাহ রিয়াদকে হারিস সোহেলের হাতে তালুবন্দী করেন।
মাঝগ্রাম জংশন রেলওয়ে স্টেশন

মাঝগ্রাম জংশন রেলওয়ে স্টেশন বাংলাদেশের রাজশাহী বিভাগের নাটোর জেলার লালপুর উপজেলার দুয়ারিয়া ইউনিয়নে অবস্থিত।রেলওয়ে জংশন স্টেশনটি বাংলাদেশের পশ্চিমাঞ্চলের অন্তর্ভুক্ত একটি রেলওয়ে জংশন।
মাঝগ্রাম রেলওয়ে জংশন স্টেশন হতে দক্ষিণ পূর্ব বরাবর পাবনা শহর হয়ে ঢালারচর পর্যন্ত ব্রগেজ রেলপথ রয়েছে এবং পূর্ব বরাবর যমুনা সেতু  হয়ে ঢাকা পর্যন্ত  ডুয়েলগেজ রেলপথ রয়েছে।
আউটার সিগন্যাল কাঠামো:
স্টেশনটির রেল লাইন পরিচালনা ও পরিবর্তন  ডিজিটাল  সিস্টেমে হয়ে থাকে। স্টেশনের উভয়পাশে ২টি করে মোট ৪টি ডিজিটাল  সিস্টেমের আউটার সিগন্যাল পয়েন্ট আছে।  উভয়পাশে প্রধান  আউটার সিগন্যাল পোলে  প্রবেশকৃত ট্রেনকে তিনটি   লাইনের পথ পরিবর্তনের নির্দেশনা দিতে সক্ষম । ট্রেনকে স্টেশনে প্রবেশের অনুমতি দিলে আউটার সিগন্যালে হলুদ বাতি   জ্বলে ওঠে এবং ট্রেনকে প্রবেশের অনুমতি না দিলে লাল বাতি জ্বলে ওঠে। ট্রেন থ্রু পাস্  নির্দেশনা দিলে হোম এবং আউটার উভয় সিগন্যালে সবুজ বাতি জ্বলে  ।  নির্দেশক বাতিগুলো বিদ্যুৎ শক্তির মাধ্যমে জ্বলে থাকে। স্টেশনের সিগন্যাল  কক্ষ হতে ডিজিটাল  উপায়ে কম্পিউটার দ্বারা সকল  সিগন্যাল পরিচালিত হয়।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় মাঝগ্রাম রেলওয়ে স্টেশন তৈরী হয়। ২০১৮ সালে মাঝগ্রাম থেকে পাবনা পর্যন্ত রেললাইন চালু হলে মাঝগ্রাম জংশন স্টেশনে পরিণত হয়।রেলওয়ে স্টেশনটি নাটোর ও পাবনা জেলার সীমান্তবর্তী রেলওয়ে স্টেশন।
মাঝগ্রাম জংশন রেলওয়ে স্টেশন দিয়ে যে সকল ট্রেন যাত্রাবিরতি দেয়  :
যে সকল যাত্রীবাহী ট্রেন থ্রু পাস যায় :
মেগান কেলি

মেগেইন মেরি কেলি (জন্ম নভেম্বর ১৮, ১৯৭০) একজন আমেরিকান সাংবাদিক এবং অ্যাটর্নি যিনি ফক্স নিউজ এ ২০০৪ সাল থেকে ২০১৭ পর্যন্ত নিউজ অ্যাঙ্কর ছিলেন এবং ২০১৭থেকে ২০১৮ পর্যন্ত এনবিসি নিউজের সাথে একটি টক শো হোস্ট করেন। বর্তমানে তিনি তার ইনস্টাগ্রাম এবং ইউটিউব চ্যানেলে স্ব-প্রতিবেদন করছেন । 
ফক্স নিউজে, কেলি "আমেরিকা লাইভ অনুষ্ঠান" হোস্ট করতেন ।এর পূর্বে যে, সহ-হোস্ট করা বিল হেমার এর সঙ্গে সহকারী হিসাবে "আমেরিকা'স নিউজরুম" "অনুষ্ঠান হোস্ট করতেন" । ২০০৭ থেকে ২০১২ সাল পর্যন্ত দুই সাংবাদিক ফক্স নিউজ চ্যানেলের ন ববর্ষের আগের দিন "অনুষ্ঠান" হোস্ট করতেন। এছাড়াও কেলি বিশেষকরে "দি কেলি ফাইল" "অনুষ্ঠান টি অক্টোবর ২০১৩ থেকে" জানুয়ারী ২০১৭ পর্যন্ত হোস্ট করেছিলেন। ২০১৪ সালে কেলি "টাইম পত্রিকার" প্রভাবশালী ১০০ জন ব্যক্তির তালিকায় অন্তর্ভুক্ত হয়েছিলেন। কেলি জানুয়ারী ২০১৭সালে এ ফক্স নিউজ ছেড়ে দেন এবং এনবিসি নিউজে যোগদান করেন। তিনি সেপ্টেম্বর ২০১৭ এর "মেগেইন কেলি টুডে" তার প্রোগ্রামের সাথে সকালের শো "টুডে" তৃতীয় ঘণ্টা হোস্টিং শুরু করেছিলেন। শোটি ২৬, অক্টোবর, ২০১৮ সালে বাতিল করা হয়েছিল এবং তিনি জানুয়ারী ২০১৯ সালে এই নেটওয়ার্কট ছেড়ে চলে যান।
রবার্ট স্টুয়ার্ট

মেজর রবার্ট বার্নার্ড স্টুয়ার্ট (; জন্ম: ৩ সেপ্টেম্বর, ১৮৫৬ - মৃত্যু: ১২ সেপ্টেম্বর, ১৯১৩) তৎকালীন ব্রিটিশ ভারতের আজমগড় এলাকায় জন্মগ্রহণকারী ব্রিটিশ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন রবার্ট স্টুয়ার্ট। দলে তিনি মূলতঃ ডানহাতি ব্যাটসম্যান হিসেবে খেলতেন।
৪ মার্চ, ১৮৭২ তারিখে ওয়েলিংটন একাদশের পক্ষে খেলেন। শেষ বর্ষে থাকাকালীন দলের অধিনায়কত্ব করেন। ৩৩ গড়ে ৭৪৫ রান তুলেন তিনি। ক্লাসিক্যালের বিপক্ষে ব্যক্তিগত সর্বোচ্চ ১৭৬ রানের ইনিংস খেলেছিলেন তিনি। এছাড়াও, দশ রানেরও কম গড় নিয়ে ৭২ উইকেট পান ও বোলিং গড়ে শীর্ষস্থান দখল করেন। কয়েকবছর তিনি ব্যাটসম্যান হিসেবে প্রথম-শ্রেণীর ক্রিকেটে বেশ ভালো খেলেন। এছাড়াও কভার পয়েন্ট অঞ্চলে দূর্দান্ত ফিল্ডিং করতেন।
তৎকালীন ব্রিটিশ ভারতের আজমগড়ে জন্মগ্রহণ করলেও ইংল্যান্ডের বার্কশায়ারের ওয়েলিংটন কলেজে পড়াশুনো করেছেন। এখানে তিনি প্রথম একাদশ দলের অধিনায়কের দায়িত্বে ছিলেন। দক্ষিণ আফ্রিকায় ব্রিটিশ সেনাবাহিনীর কর্মকর্তার দায়িত্ব পালন করেন। সেখানে তিনি বেশ কয়ক বছর দক্ষিণ আফ্রিকায় অবস্থান করেন। কিং উইলিয়ামস টাউনের প্রতিনিধিত্ব করেন ও চ্যাম্পিয়ন ব্যাট টুর্নামেন্টে অংশ নেন। ১৮৭৯-৮০ মৌসুমের ঐ প্রতিযোগিতায় শীর্ষস্থানীয় ব্যাটসম্যানের মর্যাদাপ্রাপ্ত হন। ঐ মৌসুমে পোর্ট এলিজাবেথের বিপক্ষে কিং উইলিয়ামসটাউনের সদস্যরূপে ১৫০ রানের বড় ধরনের ইনিংস খেলেন। নিম্নমূখী রানের চূড়ান্ত খেলায় তিনি সেঞ্চুরি করেন ও সাত উইকেট পান। খেলায় তার দল পোর্ট এলিজাবেথ থেকে আসা দলের বিপক্ষে ইনিংস ব্যবধানে জয়ী হয়। ১৮৮৪-৮৫ মৌসুমে পরবর্তী চ্যাম্পিয়ন ব্যাট টুর্নামেন্টের আয়োজন করা হয়। অংশগ্রহণকৃত তিনটি খেলায় কিং উইলিয়ামস টাউনের পক্ষে সর্বোচ্চ রান সংগ্রাহক ছিলেন।
১৮৮৮-৮৯ মৌসুমে রবার্ট স্টুয়ার্ট প্রথম-শ্রেণীর খেলোয়াড়ী জীবন অতিবাহিত করেন। অংশগ্রহণকৃত টেস্টই তার একমাত্র প্রথম-শ্রেণীর খেলা ছিল।
১৮৮৮-৮৯ মৌসুমে ইংল্যান্ড ক্রিকেট দল দক্ষিণ আফ্রিকায় গমন করে। সফরকারী দলের বিপক্ষে খেলার জন্যে তিনি কেপ উপনিবেশ, কেপ মাউন্টেড রাইফেলস ও ইস্টার্ন প্রভিন্সের প্রতিনিধিত্ব করেন। তন্মধ্যে, কেপ মাউন্টেড রাইফেলসের পক্ষে দুই খেলায় অংশ নেন। ঐ খেলাগুলোয় স্বল্পসংখ্যক স্থানীয় ব্যাটসম্যানদের অন্যতম হিসেবে দুই অঙ্কের কোটা স্পর্শ করতে সক্ষম হয়েছিলেন। ব্যক্তিগত সর্বোচ্চ ২৫ রান করলেও ইস্টার্ন প্রভিন্সের প্রথম ইনিংসে দলের শীর্ষ রান সংগ্রাহক হন।
ইস্টার্ন প্রভিন্সের পক্ষে খেলার কয়েকদিন পর টেস্ট খেলায় অংশ নেন তিনি। এটিই দক্ষিণ আফ্রিকায় প্রথমবারের মতো প্রথম-শ্রেণীর ক্রিকেট খেলা ছিল। ঐ একই খেলায় দলের সকল খেলোয়াড়ের একযোগে প্রথম-শ্রেণীর ক্রিকেট ও টেস্ট অভিষেক পর্ব সম্পন্ন হয়। তবে, এটিই তার একমাত্র প্রথম-শ্রেণীর ক্রিকেট খেলায় অংশগ্রহণ ছিল। আট নম্বরে ব্যাটিংয়ে নেমে ৪ ও ৯ রান তুলেন এবং দুইটি ক্যাচ তালুবন্দী করেছিলেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১২ মার্চ, ১৮৮৯ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৮০ সালে বাসুতোল্যান্ডে কেপ মাউন্টেড রাইফেলম্যানে কাজ করেন। ক্লাস্প সহযোগে পদক পান। এরপর দ্বিতীয় বোর যুদ্ধে অংশ নেন ও কুইন্স সাউথ আফ্রিকা পদক ও কিংস সাউথ আফ্রিকা পদক লাভ করেন।
১২ সেপ্টেম্বর, ১৯১৩ তারিখে ৫৭ বছর বয়সে কেপ প্রদেশের কালা এলাকায় রবার্ট স্টুয়ার্টের দেহাবসান ঘটে।
আনাস্তাসিওস সিদিরোপুলোস

আনাস্তাসিওস "তাসোস" সিদিরোপুলোস (গ্রীক: Αναστάσιος "Τάσος" Σιδηρόπουλος; জন্ম: ৯ আগস্ট ১৯৭৯) হলেন একজন গ্রীক ফুটবল রেফারি। তিনি ২০১৩–১৪ উয়েফা ইউরোপা লিগে রেফারির দায়িত্ব পালন করেছেন। সিদিরোপুলোস ২০১১ সালে ফিফার তালিকাভুক্ত রেফারি হন।
মৈথিল দেবিকা

মেথিল দেবীকা একটি হলেন ভারতীয় নৃত্য গবেষণা পণ্ডিত, শিক্ষাবিদ, পারফর্মার ও কোরিওগ্রাফার। তিনি ভারতের কেরালা রাজ্যের পালক্কাড় শহরের অধিবাসী।
মেথিল দেবীকা ১৯৭৬ সালে দুবাইয়ে জন্মগ্রহণ করেন, যেখানে তিনি ভারতীয় উচ্চ বিদ্যালয়ে পড়াশোনা করেন। তার দুই বড় বোন রাধিকা পিল্লাই এবং মেথিল রেণুকা। লেখক মেথিল রাধাকৃষ্ণন তাঁর মামা এবং লেখক ভি. কে. এন -এর স্ত্রী বেদবতী তাঁর খালা বা মাসী। তিনি পালক্কাড়ের সরকারি ভিক্টোরিয়া কলেজ থেকে বাণিজ্যে স্নাতক ডিগ্রি অর্জন করেন।
তিনি মাদ্রাজ বিশ্ববিদ্যালয় থেকে বিজনেস অ্যাডমিনিস্ট্রেশন বিষয়ে স্নাতকোত্তর অর্জন করেন এবং রবীন্দ্র ভারতী বিশ্ববিদ্যালয় থেকে স্বর্ণপদক নিয়ে পারফর্মিং আর্টস বিষয়ে স্নাতকোত্তর ডিগ্রি অর্জন করেন। তিনি ২০১৩ সালে, তামিলনাড়ুর ভারতীদাসন বিশ্ববিদ্যালয় থেকে মোহিনিয়াত্তমে পিএইচডি ডিগ্রি অর্জন করেন। তিনি কেরালা কালামান্দালাম ইউনিভার্সিটির গবেষণা বিভাগের প্রভাষক ছিলেন। তিনি এই বিশ্ববিদ্যালয়ের আন্তর্জাতিক ছাত্র বিভাগের প্রধান হিসাবেও কাজ করেছেন। 
মিথিল দেবিকা একজন শিক্ষাবিদ, পণ্ডিত এবং মহিনিয়াত্তমের ভারতীয় ধ্রুপদী নৃত্যের প্রবক্তা। মার্কিন যুক্তরাষ্ট্র, ইউরোপ, অস্ট্রেলিয়া, এসপ্ল্যানেড থিয়েটার সিঙ্গাপুর, নাচ কনসার্ট এবং কেরালা চারুকলা সোসাইটি মত প্রধান উৎসব এবং উস্তাদ বিসমিল্লাহ খান যুব পুরস্কার উৎসবে তার পারফরমেন্সকে প্রশংসা করা হয়েছে, যে তিনি কীভাবে সর্বজনীন মানবিক সংবেদনগুলি অন্বেষণ করে মহিনিয়াত্তমকে নতুনভাবে সংজ্ঞায়িত করেছেন। দেবীকা ভারতে এবং বিদেশের বিভিন্ন বিশ্ববিদ্যালয়ে মোহিনীয়ত্তম এবং মালায়ালাম সাহিত্য, সংগীত এবং কবিতার মাধ্যমে তাঁর শিল্পকে তুলে ধরেছেন তার বক্তৃতায় এবং কাগুজে-উপস্থাপনার মধ্য দিয়ে। ২০১৭ সালে তিনি তিরুবনন্তপুরমে পাঁচ দিনের চিলঙ্কা নৃত্য উত্সবের মতো উত্সবগুলিকে সজ্জিত করেছেন। 
তিনি ২০১৫ সালে "নাগা" নাটকে স্বামী মুকেশ এবং তাঁর বোন সন্ধ্যা রাজেন্দনের সাথেও হাজির হয়েছিলেন। নাটকটি পরিচালনায় ছিলেন সুভিরন। পরে ২০১৭ সালে তিনি সুমেশ লালের পরিচালনায় "হিউম্যানস অব সামওয়ানের মাধ্যমে তার" চলচ্চিত্রে পদার্পণ ঘটে। 
২০১৮ সালে, দেবীকা একটা শর্ট ফিল্মের ডকুমেন্টারি:"সরপতত্ত্বমে" অভিনয় ও বর্ণনায় হাজির হয়েছিলেন। তিনি সংগীতের সুর দিয়েছেন, কোরিওগ্রাফি করেছেন এবং নৃত্য পরিবেশন করেছেন, সহ-পরিচালক ও সহ-প্রযোজক হিসাবেও কাজ করেছেন। 
দেবীকা ২০০২ সালে রাজীব নায়ারকে বিয়ে করেছিলেন এবং বেঙ্গালুরুতে স্থায়ী হন যেখানে তাদের একমাত্র পুত্র দেবাং হয়েছিল দেবাংয়ের জন্মের পরেই বিবাহ বিচ্ছেদ ঘটে, দেবিকা পালক্কাড়ে চলে যান এবং পালক্কাড়ের রামনাথাপুরমে একটি "নাচের বিদ্যালয়" স্থাপন করেন।
তিনি ২৪ অক্টোবর ২০১৩-তে জনপ্রিয় মালায়ালাম অভিনেতা মুকেশকে বিয়ে করেন। এটিও ছিল তাঁর দ্বিতীয় বিবাহ। 
তিনি ২০১০ সালের মহিনিয়াত্তামের জন্য কেরালা সংগীত নাটক একাডেমি পুরস্কার এবং ২০১০ সালে কেন্দ্রীয় সংগীত নাটক একাডেমি কর্তৃক প্রতিষ্ঠিত জাতীয় পুরস্কার ওস্তাদ বিসমিল্লাহ খান যুব পুরস্কার জিতেছেন। তিনি ২০১০ সালে উড়িষ্যা সরকার থেকে দেবদাসী জাতীয় পুরষ্কারও জিতেছেন। নৃত্য তত্ত্ব ও অনুশীলনের দক্ষতার জন্য তিনি পশ্চিমবঙ্গ থেকে নিরোদ বরণ পুরস্কার পেয়েছিলেন। দেবীকা দূরদর্শনের একজন 'এ' গ্রেড শিল্পী এবং স্পিক ম্যাকায় (যুব সমাজের মধ্যে প্রচলিত ভারতীয় ধ্রুপদী সংগীত ও সংস্কৃতি), দিল্লির প্যানেলভুক্ত করা হয়েছিল। তিনি ইন্ডিয়ান কাউন্সিল অব কালচারাল রিলেশনস, দিল্লির একজন শিল্পী এবং সহযোগী। তিনি ২০১৬ সালে মাদ্রাজ মিউজিক একাডেমির মধ্যবর্ষিক উৎসবে সেরা নর্তকীর পুরস্কার পেয়েছিলেন।
শামসুন্নাহার হলে পুলিশী অভিযান

শামসুন্নাহার হলে পুলিশী অভিযান হচ্ছে ২০০২ সালের ২৩ জুলাই ঢাকা বিশ্ববিদ্যালয়ের শামসুন্নাহার হলে বাংলাদেশ পুলিশের একটি অভিযানকে বোঝায়। এই অভিযানের ফলে ২০০ শিক্ষার্থী আহত হয় এবং বাংলাদেশের শামসুন্নাহার হল ট্র্যাজেডি দিবস হিসাবে এই কাল রাত্রিকে স্মরণ করা হয়।
২০০২ সালে বাংলাদেশ জাতীয়তাবাদী দল ক্ষমতায় ছিল এবং জাতীয়তাবাদী ছাত্রদল ছিলো তাদের ছাত্র সংগঠন। ঢাকা বিশ্ববিদ্যালয়ের শামসুন্নাহার হলের শিক্ষার্থীরা ছাত্রাবাসে জাতীয়তাবাদী ছাত্রদলের নেতাদের অননুমোদিত থাকার প্রতিবাদ জানিয়েছিল।
২০০২ সালের ২৩ জুলাই পুলিশ মধ্যরাতে এই হলের আস্তানায় অভিযান চালায়। পুলিশের কর্মকর্তারা ছাত্রীনিবাসের বাসিন্দাদের টেনে এনে আক্রমণ করে। পুলিশ জাতীয়তাবাদী ছাত্রদলের নেতাদের সহযোগিতায় এই অভিযানে যোগ দেয়।
এই হামলার পরদিন বিশ্ববিদ্যালয় জুড়ে প্রতিবাদ করা হয়েছিল। এই অভিযানের পরে ঢাকা বিশ্ববিদ্যালয়ের উপাচার্য অধ্যাপক আনোয়ারউল্লাহ চৌধুরী পদত্যাগ করতে বাধ্য হন। বিশ্ববিদ্যালয়ের প্রক্টরও পদত্যাগ করেছিলেন। প্রধানমন্ত্রী খালেদা জিয়া এই ঘটনা তদন্তের জন্য কমিশন গঠনের নির্দেশ দিয়েছিলেন। বিচারপতি এম তাফাজ্জুল ইসলামের সমন্বয়ে এক ব্যক্তির একটি কমিশন গঠিত হয়েছিল। তদন্ত প্রতিবেদনে বাংলাদেশ পুলিশের অতিরিক্ত জেলা প্রশাসক আবদুর রহিম এবং ঢাকা বিশ্ববিদ্যালয়ের কর্মকর্তাদের উপর এই ঘটনার জন্য দোষারোপ করা হয়েছিল। এই অভিযানের নেতৃত্বে ছিল পুলিশ অফিসার কোহিনূর মিয়া।
২০০৩ সালে, এই অভিযানের প্রথম বার্ষিকীতে, বাংলাদেশ ছাত্রলীগ কেন্দ্রীয় শহীদ মিনারে একটি মোমবাতির মিছিল করেছিল। নির্যাতনের বিরুদ্ধে শিক্ষার্থীরা উপাচার্য সৈয়দ মুহাম্মদ আবুল ফায়েজের কাছে স্মারকলিপি জমা দিয়ে দায়ীদের বিরুদ্ধে ব্যবস্থা নেওয়ার আহ্বান জানিয়েছিল। অভিযানের দিনটিকে শামসুন্নাহার হল ট্র্যাজেডি দিবস হিসাবে স্মরণ করা হয়।
বেহালা চৌরাস্তা মেট্রো স্টেশন

বেহালা চৌরাস্তা মেট্রো স্টেশন হল ভারতের কলকাতার দক্ষিণাঞ্চলের বেহালা এলাকায় কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।
এই স্টেশনটি বেহালার সখেরবাজার এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ১.৩৩ কিলোমিটার দূরে অবস্থিত সখেরবাজার মেট্রো স্টেশন এবং পরবর্তী স্টেশন হল ১.৩৩ কিলোমিটার দূরে অবস্থিত বেহালা বাজার মেট্রো স্টেশন।
২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।
কলকাতা মেট্রোর লাইন ৩-এর অন্তর্গত বেহালা চৌরাস্তা মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
যদিও কলকাতা মেট্রো ঘোষণা করেছিল যে এটি 2021 সালে খোলা হবে, তবে এটি 30 ডিসেম্বর 2022-এ খোলা হয়েছে।
লিটল উইমেন (২০১৯-এর চলচ্চিত্র)

লিটল উইমেন হল গ্রেটা গারউইগ রচিত ও পরিচালিত নাট্য চলচ্চিত্র। এটি লুইজা মে অ্যালকটের ১৮৬৮ সালের "একই নামের" উপন্যাস অবলম্বনে নির্মিত। এতে শ্রেষ্ঠাংশে অভিনয় করেছেন সার্শা রোনান, এমা ওয়াটসন, ফ্লোরেন্স পিউ, এলিজা স্ক্যানলেন, লরা ডার্ন, টিমাথি শালামে, ট্রেসি লেটস, বব ওডেনকার্ক, জেমস নর্টন, লুইস গ্যারেল, ক্রিস কুপার ও মেরিল স্ট্রিপ।
"লিটল উইমেন" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই ডিসেম্বর নিউ ইয়র্ক সিটির মডার্ন আর্ট জাদুঘরে, এবং ২০১৯ সালের ২৫শে ডিসেম্বর সনি পিকচার্স রিলিজিং কর্তৃক মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি সমালোচনামূলক প্রশংসা অর্জন করে এবং বিশ্বব্যাপী $১৭৭ মিলিয়ন আয় করে। চলচ্চিত্রটি ৯২তম একাডেমি পুরস্কারে শ্রেষ্ঠ চলচ্চিত্রসহ ছয়টি বিভাগে মনোনয়ন লাভ করে, ও শ্রেষ্ঠ পোশাক পরিকল্পনা বিভাগে পুরস্কৃত হয়। এছাড়া চলচ্চিত্রটি ৭৩তম ব্রিটিশ একাডেমি চলচ্চিত্র পুরস্কারে পাঁচটি বিভাগে মনোনয়ন থেকে শ্রেষ্ঠ পোশাক পরিকল্পনা বিভাগে পুরস্কৃত হয়, এবং ৭৭তম গোল্ডেন গ্লোব পুরস্কারে দুটি বিভাগে মনোনয়ন লাভ করে।
"লিটল উইমেন" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই ডিসেম্বর নিউ ইয়র্ক সিটির মডার্ন আর্ট জাদুঘরে, এবং ২০১৯ সালের ৯ই ডিসেম্বর রিও ডি জানেইরো আন্তর্জাতিক চলচ্চিত্র উৎসবের প্রারম্ভিক চলচ্চিত্র হিসেবে প্রদর্শিত হয়। চলচ্চিত্রটি ২০১৯ সালের ২৫শে ডিসেম্বর সনি পিকচার্স রিলিজিং-এর পরিবেশনায় মার্কিন যুক্তরাষ্ট্রের প্রেক্ষাগৃহে মুক্তি পায়।
খন্ডলের মিষ্টি

খন্ডলের মিষ্টি বাংলাদেশের ফেনী জেলার খন্ডল নামক স্থানে উৎপন্ন একটি মিষ্টি যা ফেনী অঞ্চলে বিখ্যাত এবং খুবই জনপ্রিয়। এটি মূলত রসগোল্লার একটি ভিন্ন সংস্করণ। এ মিষ্টিটির বিশেষত্ব হল বাংলাদেশের অন্যান্য সব মিষ্টি ঠান্ডা বা স্বাভাবিক তাপমাত্রায় খাওয়া হলেও খন্ডলের মিষ্টি ঠান্ডা খাওয়ার পাশাপাশি গরম গরমও খাওয়া হয়।
প্রায় গত ৫০ বছর ধরে ঐতিহ্য ধরে রেখে তৈরি হচ্ছে পরশুরামের খন্ডলের মিষ্টি। অতীত ঘেঁটে জানা যায়, স্বাধীনতার পরপরই স্থানীয় কবির আহাম্মদ পাটোয়ারী বক্সমাহমুদ ইউনিয়নের খন্ডল হাইস্কুলের পাশে ছোট একটি মিষ্টির দোকান দেন। ওই দোকানে কারিগর হিসেবে কাজ নেন কুমিল্লার যোগল চন্দ্র দাস নামে এক ব্যক্তি। অল্পদিনের মধ্যেই তার তৈরি সুস্বাদু মিষ্টির খ্যাতি ছড়িয়ে পড়ে আশপাশের এলাকায়। একসময় এলাকার নামেই তা পরিচিত হয়ে ওঠে খন্ডলের মিষ্টি নামে।
খন্ডলের মিষ্টি তৈরিতে গরুর খাঁটি দুধ যা থেকে ছানা তৈরি করা হয়, সামান্য ময়দা ও চিনি ব্যবহার করা হয়। মিষ্টির সঙ্গে অন্য কোনো রাসায়নিক উপাদান মেশানো হয় না। দুধের সঙ্গে সামান্য ময়দা ব্যবহার করা হয় ছানাকে গাঢ় করার জন্য। প্রথমে দুধ ও ময়দার মিশ্রণ থেকে ছানা তৈরি করা হয়। এরপর ছানা থেকে তৈরি করা হয় মন্ড, মন্ড থেকে হয় গোলাকার মিষ্টি। এরপর সে মিষ্টি তেলে ভেজে তা চিনি দিয়ে তৈরি সিরাপে ডুবিয়ে রাখা হয়।
বৃহত্তম মরুভূমির তালিকা

এটি হল পৃথিবীর বৃহত্তম মরুভূমিসমূহের তালিকা। এখানে ৫০,০০০ বর্গ কিমি এর চেয়ে বড় মরুভূমিসমূহকে অন্তর্ভুক্ত করা হয়েছে।
ফোর্ড ভার্সাস ফেরারি

ফোর্ড ভার্সাস ফেরারি (; কয়েকটি ইউরোপীয় অঞ্চলে লে মান্স '৬৬) হল জেমস ম্যানগোল্ড পরিচালিত ২০১৯ সালের মার্কিন ক্রীড়াভিত্তিক নাট্যধর্মী চলচ্চিত্র। চলচ্চিত্রটির চিত্রনাট্য রচনা করেছেন জেজ বাটারওয়ার্থ, জন-হেনরি বাটারওয়ার্থ ও জেসন কেলার। এতে শ্রেষ্ঠাংশে অভিনয় করেন ম্যাট ডেমন ও ক্রিশ্চিয়ান বেল, এবং পার্শ্ব চরিত্রে অভিনয় করেন জন বার্নথাল, কেইট্রিওনা বাল্‌ফ, ট্রেসি লেটস, জশ লুকাস, নোয়া জুপ, রেমো গিরোন, ও রে ম্যাকিনন।
"ফোর্ড ভার্সাস ফেরারি" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৩০শে আগস্ট টেলুরাইড চলচ্চিত্র উৎসবে, এবং ১৫ই নভেম্বর টুয়েন্টিয়েথ সেঞ্চুরি ফক্সের পরিবেশনায় মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি বিশ্বব্যাপী $২২৩ মিলিয়ন আয় করে এবং সমালোচকদের নিকট থেকে প্রশংসা লাভ করে, তার মূলত এর অভিনয় ও গাড়ির দৌড়ের দৃশ্যগুলোর প্রশংসা করেন। এটি ন্যাশনাল বোর্ড অব রিভিউয়ের এই বছরের সেরা দশ চলচ্চিত্রের তালিকায় স্থান পায়, এবং ৯২তম একাডেমি পুরস্কারে শ্রেষ্ঠ চলচ্চিত্রসহ চারটি বিভাগে মনোনয়ন লাভ করে এবং শ্রেষ্ঠ চলচ্চিত্র সম্পাদনা ও শ্রেষ্ঠ শব্দ সম্পাদনা বিভাগে পুরস্কৃত হয়। এছাড়া বেল তার অভিনয়ের জন্য সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার ও সেরা অভিনেতা বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।
"ফোর্ড ভার্সাস ফেরারি" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৩০শে আগস্ট টেলুরাইড চলচ্চিত্র উৎসবে, এবং এটি ২০১৯ সালের ৯ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি ১৫ই নভেম্বর টুয়েন্টিয়েথ সেঞ্চুরি ফক্সের পরিবেশনায় মার্কিন যুক্তরাষ্ট্রে টুডি, আইম্যাক্স, ও ডলবি সিনেমা ফরম্যাটে মুক্তি পায়। চলচ্চিত্রটি পূর্বে ২৮শে জুন মুক্তির ঘোষণা দেওয়া হয়েছিল।
শারদা সিনহা

শারদা সিনহা (১ অক্টোবর ১৯৫২ – ০৫ নভেম্বর ২০২৪) একজন ভারতীয় লোকসঙ্গীত শিল্পী। তিনি মূলতঃ মৈথিলী ভাষার কণ্ঠশিল্পী যদিও তিনি ভোজপুরী এবং মগহী ভাষার গানে কণ্ঠদান করেছেন। তিনি ছট পূজার গান 'হো দিননাথ'-এর মৈথিলী সংস্করণ গেয়ে বিশেষভাবে পরিচিতি লাভ করেছিলেন। মৈথিলী লোকসঙ্গীতের ক্ষেত্রটিতে তাঁর অগ্রণী অবদানের স্বীকৃতিস্বরূপ ১৯৯১ সালে ভারত সরকার তাঁকে ভারতের চতুর্থ সর্বোচ্চ অসামরিক সম্মান পদ্মশ্রী এবং ২০১৮ সালে তৃতীয় সর্বোচ্চ অসামরিক সম্মান পদ্মভূষণ প্রদান করে।
১৯৫২ সালের ১ অক্টোবর তারিখে বিহার-এর মিথিলা ক্ষেত্রের সুপোয়াল জেলার হুলাস গ্রামে শারদা সিনহার জন্ম হয়েছিল। তাঁর পিতা সুখদেব ঠাকুর বিহার সরকারের শিক্ষা বিভাগের একজন প্রধান ছিলেন। ছোট থেকে শারদার সঙ্গীতের প্রতি আগ্রহ থাকতে দেখে তাঁর পিতা একজন নৃত্য-গীতের শিক্ষককে ঘরে এসে শেখানোর ব্যবস্থা করে দিয়েছিলেন। পরে তিনি পাটনা বিশ্ববিদ্যালয় থেকে কলা বিভাগের স্নাতক ডিগ্রী লাভ করেন। তাঁর ব্রজকিশোর সিনহার সঙ্গে বিবাহ হওয়ার পর শহুরের বাড়ি থেকে সঙ্গীতের ক্ষেত্রে অল্প বাধার সম্মুখীন হয়েছিল যদিও তাঁর স্বামী তাঁকে পূর্ণ সমর্থন জানিয়েছিলেন।
শারদা সিনহা ৮০র দশকে মৈথিলী, ভোজপুরী এবং মগহী ভাষার পারম্পরিক লোকগান গেয়ে সমাদৃত হয়েছিলেন। লোকগীতির বাইরে তিনি মৈথিলী কবি বিদ্যাপতির গান "শ্রদ্ধাঞ্জলি" নামের এলবামে রেকর্ডিং করেছিলেন। সেইসময়ে তাঁর ভোজপুরী গানসমূহ বিহার এবং উত্তর প্রদেশে বিখ্যাত হয়েছিল। তাঁর জনপ্রিয়তার জন্য একটি গানের রেকর্ডিং-এর জন্য সেইসময়ে ৫০ হাজার টাকা পারিতোষিক লাভ করেছিলেন। তিনি হিন্দী ছবি 'ম্যায়নে প্যার কিয়া', 'হাম আপকে হে কন' এবং সাম্প্রতিক সময়ে 'গ্যাংস অফ ওয়াসেপুর' ছবিতে কণ্ঠদান করেছেন। ১৯৮৯ সালে মুক্তি লাভ করা 'মাই' নামের হিন্দী চলচ্চিত্রে তিনি অভিনয়ও করেছিলেন।
ছট পূজার গানের সঙ্গে শারদা সিনহার নাম বিশেষভাবে জড়িত হয়ে আছে। পারম্পরিক ছট গান সমূহ গেয়ে তিনি বিখ্যাত হয়ে উঠেছিলেন। তিনি দেশ বিদেশের বিভিন্ন স্থানে সঙ্গীতানুষ্ঠান পরিবেশন করেছেন।
শারদা সিনহা মৈথিলী লোকসঙ্গীতের ক্ষেত্রটিতে অগ্রণী অবদানের স্বীকৃতিস্বরূপ ১৯৯১ সালে ভারত সরকার তাঁকে ভারতের চতুর্থ সর্বোচ্চ অসামরিক সম্মান পদ্মশ্রী প্রদান করেছিল। বিহার সরকার তাঁকে "বিহার কোকিলা" উপাধিতে সম্মানিত করেছিল। ২০০৬ সালে মধ্যপ্রদেশ সরকার তাঁকে দেবী অহল্যা সম্মান প্রদান করেছিল। ২০১৮ সালে ভারত সরকার তাঁকে পদ্মভূষণ পুরস্কার প্রদান করে।
শিক্ষার্থী উপসর্গ

শিক্ষার্থী উপসর্গ বলতে সাধারণত পরিকল্পিত দীর্ঘসূত্রতা বোঝায়, যখন, উদাহরণস্বরূপ, একটি ছাত্র কাজ করতে শুরু করতে নিজের নির্দিষ্ট সময়সীমার শেষ মুহূর্ত পর্যন্ত অপেক্ষা করে। এতে সম্ভাব্য নিরাপত্তা ঝুঁকি মোকাবেলার সময় থাকেনা এবং তা ঐ ব্যক্তিকে মানসিক চাপ ও দুশ্চিন্তায় রাখে। একটি উৎস মতে, যখন যথেষ্ট মাত্রার তাড়া না আসা পর্যন্ত তা নিশ্চিত করার জন্য সঠিক পরিমাণ প্রচেষ্টা নেয়না।
এই শব্দ দ্বারা সাধারণত দীর্ঘসূত্রতা বর্ণনা করতে ব্যবহার করা হয়। আর শুধুমাত্র শিক্ষার্থী নয়,  সফটওয়্যার ইঞ্জিনিয়ারিং এর ক্ষেত্রেও: "প্রাথমিক গবেষণায় তিন আচরণগত সমস্যা দেখা যায়, যা দলের সদস্যদের উৎপাদনশীলতায় প্রভাব ফেলতে পারে: দুশ্চিন্তা নিয়ন্ত্রণ, স্ল্যাক ব্যবহার এবং শিক্ষার্থী উপসর্গ, যা সাধারণ ওয়াটারফল প্রকল্প বা স্ক্রাম প্রকল্প উভয় ক্ষেত্রে ঘটতে পারে।"
Eliyahu M. Goldratt তার উপন্যাস ক্রিটিকাল চেইন। এ প্রথম এই শব্দটি বলা হয়।
কল্পনা পাটোয়ারী

কল্পনা পাটোয়ারী আসাম-এর একজন ভারতীয় লোক সঙ্গীতশিল্পী। তিনি উস্তাদ গুলাম মুস্তাফা খানের অনুগামী এবং সুধাকণ্ঠ ড৹ ভূপেন হাজারিকা হচ্ছেন তাঁর অনুপ্রেরণা। কল্পনা পাটোয়ারী বহু সংখ্যক ভোজপুরী গান ছাড়াও বলিউড-এর সাথে অসমীয়া চলচ্চিত্রতে কণ্ঠদান করেছেন। তাঁর কণ্ঠদান করা চলচ্চিত্রসমূহের মধ্যে বলিউডের 'বিল্লু' ও 'আর. রাজুকুমার' এবং অসমীয়া চলচ্চিত্র অহেতুক ও রণাঙ্গন উল্লেখযোগ্য।
তিনি অসমীয়া লোক সঙ্গীতের শিক্ষাগ্রহণ করেছিলেন তাঁর পিতা লোকসঙ্গীতশিল্পী বিপিন পাটোয়ারীর থেকে। এর পরে তিনি লক্ষ্ণৌর ভাতখাণ্ডে সঙ্গীত প্রতিষ্ঠান থেকে ভারতীয় শাস্ত্রীয় সঙ্গীতের শিক্ষা নিয়েছিলেন। তিনি প্রচুর লোক সঙ্গীত চর্চা করলেও ভোজপুরী সঙ্গীত জগতে এক বিশেষ স্থান দখল করতে সক্ষম হয়েছিলেন। তিনি ভোজপুরী সঙ্গীতের বিভিন্ন প্রকার যেমন উর্বি, পাচ্রা, কাজ্রি, সোহার, বিবাহ গীত, চাইতা, নওটংকী ইত্যাদিকে নব-রূপ দিয়ে প্রদর্শন করেছেন।
বরানগর রোড রেলওয়ে স্টেশন

বরাহ নগর রোড রেলওয়ে স্টেশন হল বরাহনগর শহরের রেলওয়ে স্টেশন। এটি ভারতের উত্তর চব্বিশ পরগনা জেলার বরাহনগরের স্থানীয় অঞ্চলগুলিতে রেল পরিষেবা প্রদান করে।
কর্ড লিঙ্ক লাইনটি ১৮৬৫ সালে খোলা হয় এবং ১৯৬৫ সালে বিদ্যুতায়ণে রূপান্তরিত হয়, সেই সময় পণ্য পরিবহন এই লাইনে শুরু করা হয়, যা রেলওয়ের পক্ষে লাভজনক ছিল।
বরানগর রোড রেলওয়ে স্টেশনটি কলকাতা জেলা ও হাওড়া জেলার মধ্যে বিস্তৃত শিয়ালদহ ডানকুনি রেলপথের (কর্ড লিংক লাইন) মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে ডানকুনি পর্যন্ত ২ টি রেললাইন বা রেল ট্র্যাক দ্বার গঠিত।
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। বরানগর রোড রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বরানগর রোড রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বরানগর রোড রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৪-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়।
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা ডানকুনি, বর্ধমান এবং শিয়ালদাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
বরানগর রোড রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
এই স্টেশনটি বরানগর মেট্রো স্টেশন ([নির্মাণাধীন) দ্বারা কলকাতা মেট্রো লাইন ১ এবং কলকাতা মেট্রো লাইন ৫ এর সাথে সংযুক্ত।
স্টেশন সংলগ্নবি টি রোডয়ে বেশ কয়েকটি অটো পরিষেবা উপলব্ধ- সোদপুর, দক্ষিণেশ্বর, সিঁথির দিকে।
মৃগা ইউনিয়ন

মৃগা ইউনিয়ন বাংলাদেশের কিশোরগঞ্জ জেলার ইটনা উপজেলার অন্তর্গত একটি ইউনিয়ন।
প্রাক্তন চেয়ারম্যান- কামরুল হাসান (দুলাল)
বর্তমান চেয়ারম্যান - মোঃ দারুল ইসলাম
মুলাডুলি রেলওয়ে স্টেশন

মুলাডুলি রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন। 
মুলাডুলি রেলওয়ে স্টেশন পাবনা জেলার ঈশ্বরদী উপজেলায় অবস্থিত।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে মুলাডুলি রেলওয়ে স্টেশন তৈরী করা হয়।
মুলাডুলি রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ফ্রন্টিয়ার ফোর্স রেজিমেন্ট

ফ্রন্টিয়ার ফোর্স রেজিমেন্ট হচ্ছে পাকিস্তান সেনাবাহিনীর ছয়টি পদাতিক রেজিমেন্টের একটি। সংক্ষেপে এই রেজিমেন্টকে বলা হয় পিফার্স (পাঞ্জাব ইরেগুলার ফোর্স এর সংক্ষিপ্ত নাম পিআইএফ এর সদস্যদের সমষ্টিগত নাম, এটি ঐতিহাসিক) অথবা এফএফ (ফ্রন্টিয়ার ফোর্স)। ব্রিটিশ ভারতের উত্তর-পশ্চিম সীমান্ত প্রদেশ (নর্থ ওয়েস্ট ফ্রন্টিয়ার প্রভিন্স) যেটা এখন খাইবার পাখতুনখোয়া নামে পরিচিত এর নামানুসারী পদাতিক রেজিমেন্টটির নাম ফ্রন্টিয়ার ফোর্স রাখা হয়েছিলো।
এই রেজিমেন্টের পূর্বসূরী ছিলো পাঠান এবং পাঞ্জাবি ব্যাটেলিয়নগুলো/ইউনিটগুলো, যদিও ১৮৪৩ সালের স্কিন্ড ক্যামেল কোর ছিলো এই রেজিমেন্টের মূল পূর্বসূরী। ব্রিটিশ ভারতীয় সেনাবাহিনীতে কোর অব গাইডস (সাঁজোয়া) নামের একটি রেজিমেন্টের একটি পদাতিক শাখা ছিলো, ওটিও পরে এই ফ্রন্টিয়ার ফোর্স রেজিমেন্টের অন্তর্ভুক্ত হয়। পাকিস্তানের স্বাধীনতার পূর্বে বহু শিখ পদাতিক ব্যাটেলিয়ন এই ফ্রন্টিয়ার ফোর্স রেজিমেন্টের অন্তর্ভুক্ত হয়ে যেত।
রেজিমেন্টটিতে এখন ৬৭টি ব্যাটেলিয়ন আছে এবং এটি অ্যাব্‌টাবাদ শহরে কেন্দ্রস্থিত। এই এ্যাবোটাবাদকে বলা হয় 'হোম অব পিফার্স'। রেজিমেন্টটিতে এখন মোটোরাইজ পদাতিক সহ মেকানাইজ পদাতিক ব্যাটেলিয়ন রয়েছে, এছাড়াও আগেকার যুগের মত এখনো সাঁজোয়া এবং গোলন্দাজ রেজিমেন্ট (পদাতিক ব্যাটেলিয়নের সমমান) রয়েছে।
পাকিস্তান সেনাবাহিনীর পাঞ্জাব এবং বেলুচ রেজিমেন্টের পরেই এই রেজিমেন্টের ইতিহাস তৃতীয় পুরনো, ১৯৫৭ সালে এই রেজিমেন্ট সেনাপ্রধান জেনারেল আইয়ুব খানের তত্ত্বাবধানে আগেকার যুগের অবস্থান থেকে নতুনভাবে পুনর্গঠিত হয়। এই রেজিমেন্টের কিছু কিছু ব্যাটেলিয়ন ১৯৪৭ সালে ভারতের হয়ে যায়, ফ্রন্টিয়ার ফোর্স রাইফেলস এবং পাঠান রেজিমেন্টের মুসলিম ব্যাটেলিয়নগুলো পাকিস্তানের হয়।
রেজিমেন্টকেন্দ্রতে এই রেজিমেন্টের নব সেনা (রিক্রুট)দের প্রশিক্ষণ হয়, রেজিমেন্টের কেন্দ্র অধিনায়ক একজন ব্রিগেডিয়ার হয়ে থাকেন যিনি এই রেজিমেন্টেরই একজন কমিশনপ্রাপ্ত কর্মকর্তা। রেজিমেন্ট থেকে কেউ যদি মেজর-জেনারেল হন বা লেঃ জেনারেল হন তাকে রেজিমেন্টের কর্নেল সেনানায়ক (একটি আনুষ্ঠানিক পদ) দেওয়া হয় যেটাকে ইংরেজিতে বলে কর্নেল কমান্ড্যান্ট এবং সেনাপ্রধান (পূর্ণ জেনারেল) যদি এই রেজিমেন্ট থেকে নির্বাচিত হন (এই রেজিমেন্টে কমিশন পেয়েছেন এমন ব্যক্তি) তাহলে তাকে এই রেজিমেন্টের কর্নেল সর্বাধিনায়ক (কর্নেল ইন চীফ) পদ দেওয়া হয়।
রেজিমেন্টটিতে খাইবার পাখতুনখোয়া প্রদেশের মানুষ সহ সিন্ধু প্রদেশের মানুষ, পাঞ্জাব প্রদেশের মানুষ, বেলুচিস্তান প্রদেশের মানুষ সহ পাকিস্তানের সব জাতির মানুষই সৈনিক এবং কর্মকর্তা হবার সুযোগ পেয়ে থাকেন তবে ঐতিহাসিক ভাবে এই রেজিমেন্টের অধিকাংশ সদস্য পাঠান আর পাঞ্জাবি।
ব্রিটিশ ভারতীয় সেনাবাহিনীর পাঠান রেজিমেন্ট, ফ্রন্টিয়ার ফোর্স রাইফেলস এবং ফ্রন্টিয়ার ফোর্স রেজিমেন্টের একত্রীকরনের ফসল এই পাকিস্তানি পদাতিক রেজিমেন্ট। ১৯২২ সালে ১২তম ফ্রন্টিয়ার ফোর্স রেজিমেন্ট এবং ১৩তম ফ্রন্টিয়ার ফোর্স রাইফেলস তৈরি করা হয় যেগুলো ছিলো স্কিন্ড ক্যামেল কোর এবং বিভিন্ন শিখ পদাতিক ব্যাটেলিয়নের সমষ্টি। পাঞ্জাব ইরেগুলার ফোর্স নাম ১৮৫০-এর দশকে একটি রেজিমেন্ট (মিলিশিয়া) তৈরি করা হয় যেটার একটা বড় অংশ পরে এই ফ্রন্টিয়ার ফোর্স রেজিমেন্ট এবং রাইফেলসে যুক্ত হয়।
গফুরাবাদ রেলওয়ে স্টেশন

গফুরাবাদ রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
গফুরাবাদ রেলওয়ে স্টেশন পাবনা জেলার চাটমোহর উপজেলায় অবস্থিত।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে গফুরাবাদ রেলওয়ে স্টেশন তৈরী করা হয়।
গফুরাবাদ রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
হাটখোলা ইউনিয়ন

হাটখোলা ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
২ নং হাটখোলা ইউনিয়ন পরিষদ, উপজেলা: সদর, সিলেট। স্থাপিত: ১৯৬১ ইং। 
স্কুলসমূহ।
সতর সরকারি প্রাথমিক বিদ্যালয়
পুরান কালারুকা হাই স্কুল
মাদ্রাসাসমুহ
রাজার গাঁও মাখজানুল উলুম মাদ্রাসা
পিটারগঞ্জ আনওয়ারুল উলুম মাদ্রাসা 
মাদ্রাসাতুল ফালাহ আল ইসলামি
মাদ্রাসাতুশ শায়খ আব্দুল গনি (রহ)
মাওলানা কে এম রফিকুজ্জামান
মোগলগাঁও ইউনিয়ন

মোগলগাঁও ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
সিলেট সদর উপজেলা ৭নং মোগলগাঁও ইউনিয়ন এই ইউনিয়নের উত্তরে জালালাবাদ ইউনিয়ন, পূর্বে কান্দিগাঁও ইউনিয়ন, দক্ষিণ বিশ্বনাথ উপজেলার লামাকাজী ইউনিয়ন এবং পশ্চিমে ছাতক উপজেলার সৈদের গাঁও ইউনিয়ন,
টুলটিকর ইউনিয়ন

টুলটিকর ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
সিলেটের প্রথম মুসলমান গাজী বুরহান উদ্দিন র এর এলাকা। 
এম.সি. কলেজ 
সিলেট কৃষি বিশ্ববিদ্যালয় 
ইঞ্জিনিয়ারিং কলেজ 
কুশিঘাট নদীর পাড়
টুলটিকর জামে মসজিদ
আলুতল
টিলাগড় ইকোপার্ক 
মিরাপাড়া এভারগ্রিন সিটি 
কাশবাগান 
সৈয়দবাড়ি 
গাজী সৈয়দ বুরহান উদ্দিন র:
সৈয়দ মজহর হোসেন মাষ্টার 
সৈয়দ আকমল হোসেন
খাদিমপাড়া ইউনিয়ন

খাদিমপাড়া ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
খাদিমপাড়া ইউনিয়ন সিলেট বিভাগের একটি অন্যতম বৃহত্তম ইউনিয়ন, এই ইউনিয়নের সুনাম ও সুখ্যাতি রয়েছে দেশ জুরে।
এর পূর্বে রয়েছে জৈন্তাপুর থানার অংশ
পশ্চিমে সিলেট শহর উত্তরে গোয়াইনঘাটের ফতেহপূর ইউনিয়ম 
এবং দক্ষিণ ও দক্ষিণ পশ্চিমে যথাক্রমে গোলাপগঞ্জের বাঘা ও দক্ষিণ সুরমা থানা অবস্থিত।
(ক) মহাবিদ্যালয়ঃ ৩টি
(খ) মাধ্যমিক বিদ্যালয়ঃ ৫টি
(গ) প্রাথমিক বিদ্যালয়ঃ ২৩টি
(ঘ) মাদ্রাসাঃ ২২টি
সুহেল আহমদ (কাউন্সিলর পদপ্রার্থী)
রুনু মিয়া মইন
জয়নাল আবেদীন 
নাদিম
মাহমুদা আক্তার রেখা ।
বিলাল আহমদ (চেয়ারম্যান) 
বদরুল ইসলাম আজাদ 
আফসর আহমদ (চেয়ারম্যান) 
বদরুল ইসলাম আজাদ
খাদিমনগর ইউনিয়ন

খাদিমনগর ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
০৩ নং খাদিমনগর ইউনিয়ন,সিলেট সদর উপজেলার এয়ারপোর্ট থানাধীন।
খাদিমনগর ইউনিয়নের পূর্ব দিকে খাদিম ইউনিয়ন ও ০৫ নং ফতেহপুর ইউনিয়ন, পশ্চিমে টুকের বাজার ইউনিয়ন ,উত্তরে গোয়াইনঘাট উপজেলার নন্দিরগাও ইউনিয়ন ও দক্ষিনে সিলেট সিটি করপোরেশন অবস্থিত।
০৩ নং খাদিমনগর ইউনিয়নের আয়তন ৭৮.১৬ বর্গ কিলোমিটার।
জনসংখ্যা ৫৬৪৩১ জন (২০১১ এর আদমশুমারী অনুযায়ী) 
১.পর্যটন মোটেল। 
২.এডভেঞ্চার ওয়ার্ল্ড।
৩.ট্রিটপ এডভেঞ্চার ফার্ম।
৪.সিলেট বিমানবন্দর।
৫.ন্যাচারাল পার্ক, বাইশটিলা।
কান্দিগাঁও ইউনিয়ন

কান্দিগাঁও ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
= আয়তন ৩৫ বর্গ কিলোমিটার =
খেজুর বাগান জাঙ্গাইল।
বাদাঘাট কারাগার
বাদাঘাট ব্রীজ
রন্ধনকাব্য রেস্টুরেন্ট
চাটমোহর রেলওয়ে স্টেশন

চাটমোহর রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
চাটমোহর রেলওয়ে স্টেশন পাবনা জেলার চাটমোহর উপজেলা সদরে অবস্থিত।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে চাটমোহর রেলওয়ে স্টেশন তৈরী করা হয়।
চাটমোহর রেলওয়ে স্টেশনে যাত্রাবিরতি দেওয়া ট্রেনের তালিকা নিম্নে দেওয়া হলো:
গুয়াখড়া রেলওয়ে স্টেশন

গুয়াখড়া রেলওয়ে স্টেশন বাংলাদেশের রাজশাহী বিভাগের পাবনা জেলার চাটমোহর উপজেলার একটি রেলওয়ে স্টেশন।
গুয়াখড়া রেলওয়ে স্টেশন পাবনা জেলার চাটমোহর উপজেলায় অবস্থিত।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে গুয়াখড়া রেলওয়ে স্টেশন তৈরী করা হয়।
গুয়াখড়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ভাঙ্গুড়া রেলওয়ে স্টেশন

ভাঙ্গুড়া রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
ভাঙ্গুড়া রেলওয়ে স্টেশন পাবনা জেলার ভাঙ্গুড়া উপজেলা সদরে অবস্থিত।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে ভাঙ্গুড়া রেলওয়ে স্টেশন তৈরী করা হয়।
ভাঙ্গুড়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
শক্তি টিভি

শক্তি টিভি হচ্ছে শ্রীলঙ্কার একটি তামিল ভাষার টেলিভিশন চ্যানেল। ১৯৯৮ সালে প্রতিষ্ঠিত হওয়া এই চ্যানেলটি ছিলো শ্রীলঙ্কার প্রথম তামিল ভাষার স্যাটেলাইট চ্যানেল। চ্যানেলটি হচ্ছে একটি সাধারণ বিনোদনমূলক চ্যানেল। শ্রীলঙ্কার নিজস্ব অনুষ্ঠান সহ চ্যানেলটি ভারতীয় তামিল ভাষার চ্যানেল সান টিভি এবং স্টার বিজয়ের নাটক প্রচার করে। এছাড়াও চ্যানেলটিতে সংবাদ প্রদর্শিত হয়।
বড়ালব্রীজ রেলওয়ে স্টেশন

বড়ালব্রীজ রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
বড়ালব্রীজ রেলওয়ে স্টেশন পাবনা জেলার ভাঙ্গুড়া উপজেলায় অবস্থিত।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে বড়ালব্রীজ রেলওয়ে স্টেশন তৈরী করা হয়।
বড়ালব্রীজ রেলওয়ে স্টেশনে যাত্রাবিরতি দেওয়া ট্রেনের তালিকা :
রোমান্স (১৯৯৯-এর চলচ্চিত্র)

রোমান্স হচ্ছে ১৯৯৯ সালে মুক্তিপ্রাপ্ত একটি ফরাসী নারীবাদী যৌনউত্তেজক চলচ্চিত্র। চলচ্চিত্রটির কাহিনী লেখক এবং পরিচালক ছিলেন একজন নারী (ক্যাথেরিন ব্রেইলাট)। চলচ্চিত্রটিতে মুখ্য ভূমিকায় ক্যারোলিন দুসি অভিনয় করেছিলেন যিনি ম্যারি নামের এক নারীর চরিত্রে অভিনয় করেছিলেন যিনি যৌন-স্বাধীনতা চান। পরিচালক ব্রেইলাট চলচ্চিত্রটিতে সত্যিকারের নগ্ন দৃশ্য এবং সঙ্গমের দৃশ্যের অবতারণা করেছিলেন।
মারি (দুসি) নামে এক যুবতী তার প্রেমিক পল (স্টেভেনিন) -এর সাথে থাকেন, যিনি তার সাথে সহবাস করতে অস্বীকার করেছিলেন। তিনি প্রচলিত যৌন সীমাবদ্ধতার সীমা ছাড়িয়ে ঘনিষ্ঠতার সন্ধান করেন। পাওলো (সিফ্রেডি) এর সাথে তার যৌন সম্পর্ক রয়েছে, যার সাথে তিনি একটি বারে দেখা করেন। তার হতাশাও তাকে একের পর এক সম্পর্কের দিকে চালিত করে, যতক্ষণ না সে বয়স্ক ব্যক্তির সাথে স্বেচ্ছা-মর্ষকামিতায় জড়িয়ে পড়ে। সে শেষ পর্যন্ত একটি সিঁড়িতে ধর্ষণ করে।
শরৎনগর রেলওয়ে স্টেশন

শরৎনগর রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
শরৎনগর রেলওয়ে স্টেশন পাবনা জেলার ভাঙ্গুড়া উপজেলায় অবস্থিত।
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে শরৎনগর রেলওয়ে স্টেশন তৈরী করা হয়।
শরৎনগর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
দিলপাশার রেলওয়ে স্টেশন

দিলপাশার রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
দিলপাশার রেলওয়ে স্টেশন পাবনা জেলার ভাঙ্গুড়া উপজেলায় অবস্থিত। 
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে দিলপাশার রেলওয়ে স্টেশন তৈরী করা হয়।
দিলপাশার রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
গুগল বুকস

গুগল বুকস (পূর্বের গুগল বুক সার্চ এবং গুগল প্রিন্ট এবং এর কোডনাম ছিলো প্রজেক্ট ওশান) হচ্ছে গুগল, ইনক এর একটি পরিষেবা যা গুগল স্ক্যান করেছে এমন বই এবং ম্যাগাজিনগুলির সম্পূর্ণ পাঠ্য অনুসন্ধান করে, অপটিক্যাল ক্যারেক্টার রিকগনিশন (ওসিআর) ব্যবহার করে পাঠ্যে রূপান্তরিত করে, এবং গুগলের ডিজিটাল তথ্যভান্ডারে সংরক্ষণ করে। বইগুলি গুগল বুকস পার্টনার প্রোগ্রামের মাধ্যমে প্রকাশক এবং লেখক দ্বারা অথবা গ্রন্থাগার প্রকল্পের মাধ্যমে গুগলের গ্রন্থাগারের অংশীদারদের দ্বারা সরবরাহ করা হয়েছে। অতিরিক্তভাবে, গুগল অনেকগুলি ম্যাগাজিন প্রকাশকদের সাথে তাদের সংরক্ষণাগারগুলি ডিজিটাইজ করতে অংশীদার করেছে।
২০০৪ সালের অক্টোবরে যখন ফ্র্যাঙ্কফুর্ট বইমেলায় প্রকাশক প্রোগ্রামটি চালু হয় তখন এটি প্রথম "গুগল প্রিন্ট" হিসাবে পরিচিত ছিল।
গুগল বুকস উদ্যোগটি মানব জ্ঞানের বৃহত্তম অনলাইন সংস্থায় পরিণত হতে পারে এমন অভূতপূর্ব সম্ভাবনার জন্য প্রশংসিত হয়েছে এবং জ্ঞানের গণতন্ত্রকরণকে উৎসাহিত করেছে। তবে, ওসিআর প্রক্রিয়া দ্বারা স্ক্যান করা পাঠ্যে প্রচুর ত্রুটি সংশোধন করার জন্য এটি সম্ভাব্য কপিরাইট লঙ্ঘন, এবং সম্পাদনার অভাবের জন্যও সমালোচিত হয়েছিল।
অক্টোবর ২০১৫ পর্যন্ত, স্ক্যান করা বইয়ের শিরোনামের সংখ্যা ২৫ মিলিয়নেরও বেশি ছিল, তবে আমেরিকান একাডেমিক লাইব্রেরিতে স্ক্যানিং প্রক্রিয়াটি এখন ধীর গতির হয়ে গেছে। গুগল ২০১০ সালে অনুমান করেছিল যে বিশ্বে প্রায় ১৩০ মিলিয়ন স্বতন্ত্র শিরোনামের বই রয়েছে, এবং গুগল জানিয়েছিল যে তারা এর সবগুলো স্ক্যান করবে। ২০১২ সালের অক্টোবরে, গুগল, গুগল বইয়ের ১৫ বছর পূর্তি উদ্‌যাপন করেছে এবং এই সময় পর্যন্ত স্ক্যান করা বইয়ের সংখ্যা ছিলো ৪০ মিলিয়নেরও বেশি।